L 192/16
DA
Den Europæiske Unions Tidende
21.7.2022
Artikel 5 Krav til indførsel af de pågældende planter til Unionens område 1.
De pågældende planter må kun indføres på Unionens område, hvis de ledsages af et plantesundhedscertifikat, som under »Supplerende erklæring« omfatter en officiel udtalelse, der indeholder én af følgende erklæringer: a) at de pågældende planter er produceret i et område, som er frit for den pågældende skadegører, og som er registreret hos og overvåget af oprindelsestredjelandets nationale plantebeskyttelsesmyndighed, med angivelse af navnet på området under »Oprindelsessted«, b) for de pågældende planter til udplantning: i) at de i hele deres levetid har været dyrket på et produktionssted, hvor der ved offentlige kontrolbesøg hverken er konstateret symptomer på den pågældende skadegører eller den pågældende vektor siden begyndelsen af den sidste vækstperiode, og ii) at de er blevet underkastet prøveudtagning og testning for den pågældende skadegører inden indførsel til Unionens område og på baggrund af denne testning er fundet fri for den c) for de pågældende planter, bortset fra planter til udplantning: i) at planterne i hele deres levetid har været dyrket på et produktionssted, hvor der ved offentlige kontrolbesøg hverken er konstateret symptomer på den pågældende skadegører eller den pågældende vektor siden begyndelsen af den sidste vækstperiode, og ii) at planterne er blevet kontrolleret og, ved forekomst af den pågældende vektor eller symptomer på den pågældende skadegører, er blevet underkastet prøveudtagning og testning inden indførsel til Unionens område, og på baggrund af denne testning er fundet fri for den pågældende skadegører d) for planter i vævskultur, som ikke har oprindelse i et område, der er frit for den pågældende skadegører, at de er fremstillet af moderplanter, der er testet og fundet frie for den pågældende skadegører. 2.
De pågældende planter må kun indføres til Unionens område, hvis de håndteres, emballeres og transporteres på en sådan måde, der forhindrer angreb af den pågældende vektor.
Artikel 6 Ikrafttrædelse og anvendelse Denne forordning træder i kraft på tyvendedagen efter offentliggørelsen i Den Europæiske Unions Tidende.
Den anvendes fra den 1. august 2022 til den 31. juli 2024.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. juli 2022.
På Kommissionens vegne Ursula VON DER LEYEN Formand